BBL ยิ้ม!กำไร Q2 โต 12.24% หลังรายได้ค่าธรรมเนียมเพิ่มขึ้น
BBL ยิ้มกำไร Q2/60 เพิ่มขึ้น 12.24% มาที่ 8.05 พันลบ. จากปีก่อนมีกำไร 7.17 พันลบ. หลังรายได้ค่าธรรมเนียมและบริการเพิ่มขึ้น โดยเฉพาะค่าธรรมเนียมรับจากการบริการกองทุนรวมและบริการประกันผ่านธนาคาร ขณะที่ 6 เดือนแรกมีกำไรอยู่ที่ 1.64 หมื่นลบ. เพิ่มขึ้น 5.59% จากปีก่อนมีกำไร 1.55 หมื่นลบ.
20 ก.ค. 2560

ธนาคารกรุงเทพ จำกัด (มหาชน) หรือ BBL รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากธนาคารมีรายได้จากดอกเบี้ยสูทธิจำนวน 1.66 หมื่นล้านบาท เพิ่มขึ้นร้อยละ 6.2 เมื่อเทียบกับไตรมาส 2/59 และส่วนต่างอัตราดอกเบี้ยสุทธิอยู่ที่ร้อยละ 2.31
ขณะที่รายได้ที่มิใช่ดอกเบี้ยมีจำนวน 1.15 หมื่นล้านบาท เพิ่มขึ้นร้อยละ 24 โดยมีสาเหตุหลักมาจากกำไรสุทธิจากเงินลงทุนและรายได้ค่าธรรมเนียมและบริการสุทธิ ซึ่งส่วนใหญ่มาจากค่าธรรมเนียมรับจากการบริการกองทุนรวมและบริการประกันผ่านธนาคาร และค่าธรรมเนียมจากบริการอิเล็กทรอนิกส์และการโอนเพิ่มขึ้น
สำหรับสินเชื่อด้อยคุณภาพคิดเป็นร้อยละ 3.7 ของเงินให้สินเชื่อรวม ซึ่งเป็นไปตามภาวะเศรษฐกิจไทยที่ฟื้นตัวช้าส่งผลต่อความสามารถในการชำระหนี้ของภาคธุรกิจ